NaiveNeuron/SloPal huggingface dataset:
Drábiková, Lucia, poslankyňa NR SR (2023-05-10):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 1588. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1641 z 18. apríla 2023 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
V. Švidroň, poslanec: (2009-04-23):
Ďalej ako spoločný spravodajca som navrhoval hlasovať o bodoch 1 až 8 a 10 až 19 spoločne, a osobitne o bodoch 9 a 20 z informácie bez odporúčania ako o nich hlasovať v súlade s rokovacím poriadkom. Pani poslankyňa Rosová v rozprave požiadala o vyňatie na osobitné hlasovanie návrhy v bodoch 6, 7 a 8 a 11 informácie. Pán predseda, prosím, dajte hlasovať o návrhoch bodoch 1, 2, 3, 4, 5, 10, 12, 13, 14, 15, 16, 17, 18, 19 uvedených v časti IV informácie.
Kuffa, Štefan, poslanec NR SR (2012-11-30):
Ďakujem za slovo. Zrušenie rovnej dane naozaj skomplikuje podnikateľské prostredie mnohým ľudom a zvlášť malým, drobným podnikateľom bude sa ťažko podnikať. Bude to administratívne zaťaženie, zníži sa počet pracovných miest, spomalí sa tvorba nových pracovných miest. Ekonomická dôvera ľahko sa stratí vo svete, vieme to veľmi dobre, má táto krajina túto skúsenosť, ale táto ekonomická dôvera sa veľmi ťažko prinavracia naspäť. Firmy, či už stredné, alebo veľké firmy, ak odídu z tejto našej krajiny, ťažko ich budeme dostávať naspäť. Tristo miliónov eur na rozvojové stimuly niet, ani nebude. Môžno sa treba zamyslieť aj nad inými stimulmi a hľadať možnosti, ako túto krajinu naozaj dostať dobrým smerom. Sme mali jedno stretnutie včera so súkromne hospodáriacimi roľníkmi. Títo roľníci nepotrebujú veľmi veľa nejak peňazí na to, aby tvorili hodnoty. Táto krajina potrebuje zamestnanosť takú a prácu takú vytvárať, ktorá je zmysluplná a tvorí tieto hodnoty. Dorábať chlieb na poli je zmysluplnou prácou. Tú prácu máme v celom našom chotári, v celej tejto našej krásnej Slovenskej republike a skutočne človek, keď sa pozrie na mnohé lány, ktoré sú neobsiate a neobrobené, a my skučíme, že nemáme prácu pre ľudí, to je úplne absurdné. To nemôže byť len riešenie drobných obecných služieb a podobne, takto riešiť zamestnanosť na Slovensku. Toto není cesta. Určite to nie je cesta, lebo týmto spôsobom len mnohých ľudí kazíme. A dovolím si takú malinkú odbočku. Odvolávať sa tu na zdravý rozum, viete, dejiny ľudstva už toto poznali, je to veľmi nebezpečná cesta. Nech sa nevyvyšujeme nad to, že aký máme zdravý rozum.
Bugár, Béla, podpredseda NR SR (2018-06-14):
Nech sa páči, prezentujme sa a hlasujme o tomto návrhu. (Hlasovanie.) Prítomných 140, za 89, proti 18, zdržalo sa 33. Konštatujem, že sme sme návrh schválili, to znamená, že sme zvolili pána Korčeka. Nech sa páči.
Milanová, Natália, poslankyňa NR SR (2019-01-31):
Tuším Umberto ako povedal, že raz keď je niečo napísané, tak autor by sa k tomu už ďalej nemal vyjadrovať, že má to byť ponechané na každom jednom človeku, aký odkaz si z toho odnesie. Ale teda ja reagovať, napriek tomu, že si Umberta Eca vážim, budem. S pánom Senkom súhlasím. Je to o filozofii, v každom prípade. Tie odôvodnenia som v rámci rozpravy povedala, s ktorými skrátka v tomto nastavení, jako ten návrh je spracovaný, s nimi súhlasiť nemôžem. Pán Číž, my si tak filozoficky nerozumieme, ja sa chcem dožiť dňa, skutočne chcem tu byť živá a zdravá v momente, keď všetci budeme dodržiavať ústavu bez rozdielov. Dúfam, že sa toho dožijem. Pánovi Farkašovskému ďakujem za poznámku, tam nie je čo vytknúť. No a pán Mazurek, ja budem na vás reagovať. Rozmýšľam teraz, kde začať. Nebudem asi vyvracať tie vaše teórie o tom, ako sme miláčikmi médií. A to, čo som povedala o tomto zákone a práve na odpoveď, určite pre nás verejných funkcionárov nie je príjemné, keď si o sebe prečítame, ako to vnímame, klamstvá, nepravdy alebo niečo, čo nám skutočne môže tie vzťahy a život ako taký pokaziť. Stále si myslím, že tu máme dostatok nástrojov a teda priestoru na to, aby sme sa vedeli tejto veci postaviť. Nie vždy vravím, že je to úplne funkčné, aj vzhľadom na to, ako funguje naše súdnictvo. Častokrát, aj keď chceme, nedomôžeme sa pravdy tak ako bežní ľudia, ktorí majú svoje problémy... (Prerušenie vystúpenia časomerom.)
Poliačik, Martin, poslanec NR SR (2013-05-22):
Teraz pristúpime k hlasovaniu o pozmeňujúcich návrhoch zo spoločnej správy, ktoré neboli vyňaté na osobitné hlasovanie. Budeme teda hlasovať spoločne o bodoch 1, 3, 4, 6, 7, 10, 11, 12, 13, 14 a 19, všetky s odporúčaním gestorského výboru schváliť.
P. Paška, predseda NR SR: (2007-01-30):
Otváram rozpravu. Písomne sa prihlásila pani poslankyňa Vášáryová. Nech sa páči, máte slovo, pani poslankyňa.
R. Fico, predseda vlády SR: (2007-11-26):
Dovoľte mi, aby som vás informoval o stanovisku vlády Slovenskej republiky k návrhu skupiny poslancov Národnej rady Slovenskej republiky na odvolanie Pavla Pašku z funkcie predsedu Národnej rady Slovenskej republiky. Tento návrh bol na vyjadrenie a na stanovisko predložený vláde Slovenskej republiky. Tá sa návrhom zaoberala na ostatnom rokovaní vlády Slovenskej republiky a prijala nasledujúce stanovisko, plné znenie ktorého si dovolím teraz na rokovaní Národnej rady predniesť. „Vážené dámy a páni, vláda Slovenskej republiky je presvedčená, že predseda Národnej rady Slovenskej republiky Pavol Paška pôsobením v tejto významnej ústavnej funkcii od svojho zvolenia až doposiaľ sa vždy snažil naplniť záväzky a predsavzatia, ktoré prezentoval vo svojom prejave na ustanovujúcej schôdzi Národnej rady Slovenskej republiky. Niet pochýb o tom, že ako predseda Národnej rady Slovenskej republiky napĺňa svoje sľuby a činmi sa snaží o dosiahnutie konsenzu a spolupráce medzi všetkými politickými stranami a hnutiami zastúpenými v Národnej rade, ako aj o rešpekt Národnej rady Slovenskej republiky v povedomí občanov Slovenskej republiky. Možno s tým nesúhlasíte, pretože ste príliš zainteresovaní, ale kto vníma zvonku činnosť Národnej rady, musí uznať, že snaha o dosiahnutie konsenzu je jednou z najcharakteristickejších čŕt súčasného predsedu Národnej rady Slovenskej republiky Pavla Pašku. Je veľmi podstatné zdôrazniť, že váhou svojej osobnosti dokázal dosiahnuť novú dynamiku medziparlamentných kontaktov a širšej spolupráce s Európskym parlamentom, čo potvrdili viaceré významné medzinárodné podujatia, ktoré sa nikdy predtým na pôde Národnej rady Slovenskej republiky nekonali. Dôvody, ktoré sú uvedené v návrhu skupiny poslancov Národnej rady Slovenskej republiky na jeho odvolanie, považuje vláda Slovenskej republiky za absolútne neopodstatnené. Predseda Národnej rady Slovenskej republiky svojimi doterajšími skutkami dokázal, že parlamentarizmus a pravidlá parlamentarizmu sú mu vlastné, že si ich ctí a dodržiava v riadení Národnej rady Slovenskej republiky. Vláda Slovenskej republiky, vážené dámy a páni, oceňuje doterajšiu spoluprácu s Národnou radou Slovenskej republiky pod vedením súčasného predsedu Národnej rady Pavla Pašku. (Potlesk.) Úplne na záver mi dovoľte povedať, že vláda Slovenskej republiky preto nemôže súhlasiť, nesúhlasí s názorom skupiny poslancov Národnej rady na odvolanie Pavla Pašku z funkcie predsedu Národnej rady, a to z dôvodu, že sa nedopustil žiadneho konania, ktoré by bolo v rozpore s Ústavou Slovenskej republiky.“ Ďakujem pekne. (Potlesk.)
Laššáková, Jana, podpredsedníčka NR SR (2012-05-15):
S faktickou poznámkou pán poslanec Hlina, nech sa páči.
M. Číž, podpredseda NR SR: (2008-11-05):
(Hlasovanie.) Prítomných 74 poslancov. Vážené kolegyne, kolegovia, konštatujem, že Národná rada nie je uznášaniaschopná. Vyhlasujem 5-minútovú prestávku. (Prestávka.) (Po prestávke.)
Kuriak, Milan, poslanec NR SR (2023-02-16):
Však ja na Mariána teraz. (Reakcie z pléna.) No veď dobre. Takže tak. A očaká... (povedané so smiechom) očakával som od teba ako od predsedu finančného výboru, že naozaj sa budeš venovať téme a hlavnému navrhovateľovi, kolegovi Petrovi Kremskému, ktorý týmto zákonom nechce absolútne nič. (Prerušenie vystúpenia časomerom.)
Hrušovský, Pavol, podpredseda NR SR (2011-03-31):
Ďakujem pekne. Naozaj krátko. Keby som chcel vyratúvať, kde všade Kresťanskodemokratické hnutie dokázalo osvedčiť svoj vlastenecký vzťah, tak by som potreboval druhé vystúpenie, ale neurobím to. Ale mnohí si iste pamätáte, priatelia, na zápas, ktorý sme mali s Viktorom Orbánom v čase, kedy prijal zákon o preukazoch zahraničných Maďarov, a vtedy, keď chcel financovať tie rodiny, detí, ktoré chodia do menšinových škôl. Ale aj z vystúpenia niektorých ďalších poslancov cítim, že došlo a dochádza k zásadnému neporozumeniu o tom, o čom tu rokujeme, čo je vyslovene vnútroštátny problém Slovenskej republiky. A ja som spomenul, že Kresťanskodemokratické hnutie nedovolí nikdy, aby bola narušená územná integrita a celistvosť našich hraníc. Preto nespájajte dohromady Viktorom Orbánom pripravovanú zmenu ústavy a zmenu volebného práva pre občanov a všetkých Maďarov. Chcem vás poprosiť, aby ste nás neškolili, pán poslanec Senko, akú politiku my máme robiť. Nikdy nepodľahneme bohapustému populizmu tak, ako to dokážete vy v situáciách, kedy chcete a vidíte len percentá a neriešite problém.
Miškov, Juraj, poslanec NR SR (2014-03-26):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, Výbor Národnej rady Slovenskej republiky pre hospodárske záležitosti ma uznesením č. 278 určil za spravodajcu k návrhu poslancov Národnej rady Slovenskej republiky pánov Alojza Přidala a Alojza Hlinu... Ježiš, pardon. (Prerušenie vystúpenia rečníkom. Rečník odchádza od rečníckeho pultu a vracia sa s novými podkladmi na vystúpenie.) Ospravedlňujem sa. (Prerušenie vystúpenia predsedajúcim.)
Bugár, Béla, podpredseda NR SR (2011-04-01):
Pán poslanec Švantner, môžete reagovať na faktické.
Nováková, Alena, poslankyňa NR SR (2024-09-17):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 408. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 439 z 27. augusta 2024 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Figeľ, Ján, podpredseda NR SR (2015-03-18):
Vážené pani poslankyne, páni poslanci, budeme pokračovať v popoludňajšom rokovaní šiesteho dňa 48. schôdze Národnej rady Slovenskej republiky, a to v prerušenej rozprave v prvom čítaní o návrhu poslankyne Lucie Nicholsonovej na vydanie zákona, ktorým sa mení Trestný zákon, ide o tlač 1455. Poprosím teraz obe, Luciu Nicholsonovú ako navrhovateľku a pani Janu Kiššovú ako spravodajkyňu, o zaujatie miesta. Ďalším v poradí z ústne prihlásených rečníkov do rozpravy je pán poslanec Martin Poliačik. Nie je prítomný. Takže pripraví sa poslankyňa Janka Šípošová. Takisto tu nie je a nebude. To boli ústne prihlásení. Takže tým aj vyhlasujem všeobecnú rozpravu za skončenú. Pani navrhovateľka, chcete sa vyjadriť v rozprave? Nech sa páči. (Pokračovanie rokovania o návrhu poslankyne Národnej rady Slovenskej republiky Lucie Nicholsonovej na vydanie zákona, ktorým sa mení zákon č. 300/2005 Z. z. Trestný zákon v znení neskorších predpisov , tlač 1455.)
Paška, Pavol, predseda NR SR (2013-10-16):
Hlasujeme. (Hlasovanie.) 146 prítomných, 133 za, 13 sa zdržalo. Návrh zákona sme pridelili výborom a určili gestorský výbor a lehoty na jeho prerokovanie. Pán poslanec Puci uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov . Nech sa páči.
Baránik, Alojz, poslanec NR SR (2016-05-20):
Ďakujem, pán predsedajúci. Dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedeniu návrhu tohto zákona. Návrh zákona spĺňa všetky formálne náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, výbor pre financie a rozpočet a výbor pre obranu a bezpečnosť. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 30 dní a v gestorskom výbore do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom, vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Číž, Miroslav, podpredseda NR SR (2015-03-24):
Ďakujem. Neregistrujem žiadosť od pani poslankyne na reakciu. Teraz požiadal o slovo navrhovateľ. Chce vystúpiť v rámci rozpravy. Má slovo.
Paška, Pavol, predseda NR SR (2014-05-29):
(Hlasovanie.) 139 prítomných, 22 za, 81 proti, 36 sa zdržalo. Návrh sme neschválili.
P. Hrušovský, predseda NR SR: (2005-05-20):
V. Ďaďo, poslanec: Ďakujem pekne. Ja skôr by som podporil názor pani kolegyne Sabolovej v reakcii na predchádzajúceho rečníka, pretože skutočne tá sociálna stránka nie je zanedbateľná v tejto situácii. Ale aby tu bolo trošku aj veselšie, tak sa prihlasujem na zrnko múdrosti do Markízy. Pán kolega, na tých kolieskových korčuliach keď sa musí nosiť prilba, tak sa pýtam: Čo keď ten chlapec spadne niekde na brucho alebo na niečo pod bruchom? Nemal by preto nosiť suspenzor a ešte pancierový k tomu?
V. Veteška, podpredseda NR SR: (2005-12-08):
Pán poslanec Maxon prvý. Končím možnosť podania prihlášok s faktickými poznámkami. M. Maxon, poslanec: Pán minister, dovolím si vás chytiť za slovíčka a budem to kvantifikovať. Vy ste povedali, že rádovo poistné za poistencov štátu je 24 mld. Chcel by som vám, pán minister, povedať, že pri elementárnej logike zaokrúhľovania je to 23 mld., lebo je to presne 23 407 856 000 Sk. Takže ak 600 mil. korún je z hľadiska zaokrúhľovania pre vás maličkosť, tak sa vás súčasne pýtam, prečo v súčasnom období ministerstvo zdravotníctva a štát za poistencov, za ktorých má platiť zdravotné poistenie, dlhuje zdravotným poisťovniam 500 mil. korún? Takže ak tu niekto narába nekompetentne s číslami, pán minister, ste to vy, lebo máte disproporciu len na týchto dvoch číslach 1,1 mld. Sk.
Ledecký, Vladimír, poslanec NR SR (2023-06-21):
Vážený pán predsedajúci, vážené pani poslankyne, vážení páni poslanci, spoločná správa neobsahuje žiaden pozmeňujúci návrh. V rozprave vystúpila pani poslankyňa Krištúfková, ktorá podala jeden pozmeňujúci návrh. Keďže včera bol v rozprave podaný pozmeňujúci návrh, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Mihalik, Marcel, poslanec NR SR (2021-11-05):
Ďakujem za slovo. Pán minister, nedá mi nič iné, len súhlasiť s vašimi slovami, ktoré ste tu povedali dnes, a ďakujem aj za tú retrospektívu dozadu, ktorú ste tuná povedali. Hovorí sa tu, že meškáme 20 rokov, ale ja si myslím, že od roku 1989 meškáme, čiže 32 rokov. Som, som rád, že tu máme zmysluplný plán obnovy národných parkov. Ja som to už včera spomenul vo faktickej poznámke, že za túto novelizáciu zákona je takmer celá vedecká obec. Signatári petície, ktorí podpísali tento, túto petíciu, ktorých je vyše 54-tisíc, a potom ďalšia petícia, vyše 100-tisíc, a chceme týmto ľuďom napľuť do tváre? Nechceme ich počúvať? Ja si myslím, že musíme ich počúvať. Takže z tohto dôvodu si myslím, že tento návrh zákona, zmeny zákona, je zmysluplný a určite ho podporím. Ďakujem pekne.
Mihál, Ján, poslanec NR SR (2019-10-18):
... každý sme volený zástupca ľudu a každý zastávame záujem tých našich voličov, ktorí nás sem poslali. No ja zastávam záujem tej časti športovej komunity, ktorá tvrdí, že v športe má byť poriadok a profesionálni športovci sú v postavení zamestnanca. Odmietam tento poslanecký návrh a odporúčam všetkým, ktorí majú zdravý rozum a napríklad sa cítia byť sociálnymi demokratmi, aby ho odmietli. Ďakujem.
V. Jasaň, poslanec: (2008-12-03):
Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 1069 z 23. októbra 2008 pridelila návrh poslancov Národnej rady Slovenskej republiky Rudolfa Pučíka, Maroša Kondróta a Mariána Kovačócyho na vydanie zákona, ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení zákona č. 330/2007 Z. z. a mení zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre obranu a bezpečnosť ako gestorskému. Všetky tieto výbory prerokovali predmetný návrh zákona v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady Slovenskej republiky, ktoré rokovali o uvedenom návrhu zákona súhlasili s návrhom zákona a odporučili Národnej rade Slovenskej republiky návrh zákona schváliť s pripomienkami, ktoré máte pred sebou. Gestorský výbor odporúča o pozmeňujúcich a doplňujúcich návrhoch hlasovať takto spoločne a tieto schváliť. Gestorský výbor na základe stanovísk výborov k návrhu poslancov Národnej rady Slovenskej republiky Rudolfa Pučíka, Maroša Kondróta a Mariána Kovačócyho na vydanie zákona, ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení zákona č. 330/2007 Z. z. a  mení zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov vyjadrených v ich uzneseniach uvedených pod bodom  III tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča  Národnej rade Slovenskej republiky predmetný návrh zákona schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky k predmetnému návrhu zákona bola schválená uznesením Výboru  Národnej rady Slovenskej republiky pre obranu a bezpečnosť č. 217 na svojej 48. schôdzi. Ďakujem, pán predsedajúci, otvorte, prosím, rozpravu.
Kaník, Ľudovít, poslanec NR SR (2014-11-08):
Ďakujem kolegom. Predovšetkým veľmi súhlasím s tým, čo povedala pani Vášáryová. A budem sa venovať vládnym poslancom, samozrejme. Aj včera aj dneska viacerí, dneska predovšetkým pán Muňko, sa snažia reagovať na to, keď ja niečo poviem, že sa snažia ma spochybniť ako osobu a čudujú sa, že prečo práve ja. No, pán Muňko, poviem vám, áno, prečo práve ja. Pretože ja sa nemám za čo hanbiť. Vy, keď potrebujete mňa spochybniť ako osobu, vy si musíte niečo vymyslieť, nejaký úplný nezmysel, ako teraz nejakú napríklad cementáreň, zdravotníctvo. V živote, v živote som sa nezaoberal niečím takým, ani som sa len neobtrel o niečo podobné. Vy proste len potrebujete navymýšľať si kopec hlúpostí, špinu vyliať na človeka, aby nemohol na to dostatočne iks hodín reagovať a vyvracať vaše hlúposti, ktoré si navymýšľate. Nafta? Ja som naftu vrátil do rúk štátu. Ja som ju zobral privatizérovi Poórovi a že to nebolo jednoduché a že to bolo sprevádzané všeličím, to je druhá vec. Ale ja sa naozaj nemám za čo hanbiť, a to vás strašne hnevá, pretože na mňa nič nemáte. Ja nemám ako pán minister Richter na sebe Star EU, milióny eur. Ja nemám ako pán Paška podozrenia na miliónové prepojenia na Medical Group. Ja nemám ako všetci vaši ministri miliónové korupčné kauzy na krku, a pán Fico, ktorý to všetko kryje a osobne je namočený v mnohých kauzách. Ja to nemám, a to vás strašne hnevá, a preto ste takí agresívni, keď vám vaše zlyhania a vaše pochybenia vyhadzujem na oči a ešte to dávam aj do politických súvislostí, pretože to má politické súvislosti.
Paška, Pavol, predseda NR SR (2012-12-13):
Pán poslanec Hlina bol posledný písomne prihlásený. Dávam teraz možnosť, dámy a páni, prihlásiť sa do rozpravy ústne. Končím možnosť sa prihlásiť. Dvaja páni poslanci, pán predseda výboru pán poslanec Mamojka a pán poslanec Pollák. Nech sa páči, pán predseda.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-03-30):
Ďakujem pekne. Vážený pán poslanec, značné hospodárske škody rezort dopravy už utrpel. A teraz to treba riešiť tak, aby napr. Železnice Slovenskej republiky nezbankrotovali. Ale nechcem o tom hovoriť, skôr rezort naozaj rozpracoval rozsiahlu novelu zákona o elektronických komunikáciách. Sú tam viaceré medzirezortné výrazné nové otázky. A preto malá novela alebo táto veľmi konkrétna novela má svoj zmysel. Ja som bol otvorený aj pre riešenie na pôde parlamentu cez iniciatívu, ale práve po dohode na tejto pôde sme sa rozhodli pre takéto konanie. Považujem ho za korektné, zamerané práve na vyjasnenie, resp. právne uistenie, že tento proces aj časovo, aj vecne vieme zvládnuť k spokojnosti aj operátorov, aj, samozrejme, verejnosti, pretože ide o verejný záujem. Ďakujem pekne.
J. Laššáková, poslankyňa: (2005-05-18):
Je to krátka novela, ktorej cieľom je legislatívne upraviť výkladové problémy, ktoré vznikajú v praxi, ale aj ďalšie nepresnosti a nejasné formulácie. Body 1 a 2 navrhovanej novely upravujú konanie za podnik zahraničnej osoby a jej organizačnej zložky a zánik oprávnenia zahraničnej osoby podnikať na území Slovenskej republiky. Takáto úprava v hmotnoprávnom predpise, teda v Obchodnom zákonníku, doteraz chýbala. Existujúca úprava sa týka len obchodných spoločností, a nie organizačnej zložky. V bode 4 sa konkretizuje obdobie, za ktoré, ak nepredloží spoločnosť účtovnú závierku do Zbierky listín, nastupuje sankcia zrušenia spoločnosti. Doteraz v Obchodnom zákonníku bolo uvedené len, že dve účtovné obdobia, pokiaľ nepredloží spoločnosť účtovnú závierku do Zbierky listín. Konkretizácia spočíva v tom, že má ísť o dve účtovné obdobia, ktoré nasledujú po sebe. V bode 5 sa spresňuje a prax zjednocuje doterajšia úprava týkajúca sa súhlasu správcu dane s výmazom z Obchodného registra. V bode 7 sa odstraňujú v praxi výkladové problémy v malých družstvách, najmä pri právnych úkonoch, kde sa vyžaduje podpis dvoch členov predstavenstva. V bode 8 sa odstraňuje výkladový problém s formuláciou druhej polovice prvej vety, s formuláciou druhej vety pri určovaní výšky úrokov z omeškania, ak nie sú dohodnuté v zmluve. Toto ustanovenie sme prijali a je účinné od 1. februára minulého roku a v praxi vznikajú výkladové problémy. Návrh novely zákona svojou problematikou patrí medzi prioritné oblasti aproximácie práva obsiahnuté v čl. 70 Európskej dohody o pridružení v oblasti podnikové právo. Návrh novely nebude mať dosah na výdavky štátneho rozpočtu a navrhuje sa účinnosť novely zákona od 1. augusta tohto roku. Vážené panie poslankyne, páni poslanci, prosím vás o podporu predloženej novely. Ďakujem pekne.
Bugár, Béla, podpredseda NR SR (2016-10-11):
Nech sa páči, pani poslankyňa, môžete reagovať na faktické.
Hrušovský, Pavol, podpredseda NR SR (2011-09-07):
Pán poslanec Mikolaj.
Figeľ, Ján, podpredseda NR SR (2014-10-21):
Všetko? Všetko. Nech sa páči, Jozef Viskupič.
Kollár, Boris, poslanec NR SR (2018-09-17):
Dobre, môžeme v tom pokračovať zajtra ráno.
Podmanický, Ján, poslanec NR SR (2010-11-30):
Ďakujem pekne. Ja chcem nadviazať na slová pána poslanca Maďariča, pretože také bleskové, chaotické a rozsiahle zlučovanie dvoch inštitúcií s obrovskou základňou materiálno-technickou aj personálnou, ktoré chce v podstate zo dňa na deň súčasná vláda uskutočniť, môže mať len dva dôvody. Buď je to dôvod finančný alebo ekonomický, alebo je to dôvod politický. Že to nie je ekonomický dôvod, svedčia samotné predkladané materiály k tomuto zlučovaniu. Predovšetkým keď pán minister ohlásil myšlienku zlúčenia a zdôvodňoval, že sú ekonomické dôvody, tak neexistovala žiadna ekonomická štúdia. Keď sme vytýkali, že neexistujú ekonomické dôvody a ekonomické podklady k takémuto bleskovému rozhodnutiu, tak dodatočne rýchlo vyrobili akúsi kvázi finančnú štúdiu, podľa ktorej sa má ušetriť 1,6 mil. eur. No ak dlh Slovenskej televízie má dosiahnuť v tomto roku až 30 mil. eur, tak ja sa pýtam, aké je toto riešenie, keď sa rieši jedna dvadsatina výpadku príjmov Slovenskej televízie. No nie je to žiadne riešenie. Navyše toto ušetrenie sa rieši tým, že sa rušia aj niektoré kanály Slovenského rozhlasu. Takže ekonomické dôvody jednoducho neexistujú a môžeme si to maľovať na modro, na ružovo, na hocijako, ekonomické dôvody na zlučovanie televízie s rozhlasom neexistujú. Zostáva nám len jeden dôvod, politický. A je celkom evidentné, že sa opakuje scenár z roku 1998, keď sa internovali nepohodlní novinári na 28. poschodí. Teraz sa ide odstaviť generálny riaditeľ Slovenskej televízie, ktorý pánovi ministrovi nevyhovuje... (Prerušenie vystúpenia časomerom.)
Saloň, Marián, poslanec NR SR (2020-07-24):
Ďakujem veľmi pekne, vážený pán predsedajúci. Vážený pán poslanec, rozmýšľam, že ako začať. Ste nám tu dali poučku o morálnej spôsobilosti, že či sme, alebo nie sme. Tak ja sa vás teraz niečo spýtam. Ste vy morálne spôsobilý byť poslancom Národnej rady? Ste? 5. 6. 2020 poslanec Marian Kotleba navrhol, aby sa na schôdzi hrala slovenská hymna. Zasadlo grémium. Všetci boli vzadu, sa dohodlo, že tá hymna sa bude hrať na každom začiatku schôdze. Čo ste spravili vy, keď sa hymna hrala v tejto miestnosti prvýkrát? Čo ste spravili? Zobrali ste sa, na protest ste odišli vonku a po hymne ste sa vrátili dnu. Ste poslancom Národnej rady Slovenskej republiky! Pán kolega, môžte sa hanbiť a rozmýšľajte nad tou morálnou spôsobilosťou, či vy ste ten morálne spôsobilý človek, ktorý tu má sedieť! (Potlesk.) Vždy som vystupoval korektne a slušne, ale urážate ľudí, ktorí si to nezaslúžia. Tak sa zamyslite nad tým, čo ste spravili vy počas hrania slovenskej hymny. Veľmi pekne vám ďakujem za to.
Pleštinská, Zita, poslankyňa NR SR (2023-02-09):
Ďakujem pekne, pán predsedajúci. Tiež by som sa chcela Jankovi Mičovskému poďakovať za jeho vystúpenie a možno spomenúť, že zákon na ochranu oznamovateľov protispoločenskej činnosti nie je nič výnimočné, pretože smernica Európskej únie prikazuje členským štátom, aby prijali legislatívu v tejto oblasti ochrany oznamovateľov protispoločenskej činnosti. Určite keď prejde a verím, že prejde tento zákon do druhého čítania, budeme ešte rozprávať o paušálnej a podielovej odmene a výške odstupného pre takýchto ľudí, ktorí nájdu v sebe občiansku statočnosť. Rovnako ako kolega Mičovský, tiež by som sa chcela poďakovať Milanovi Vetrákovi za jeho prácu nielen na tomto zákone, ale na celom legislatívnom procese mnohých zákonov, ktoré sú predkladané v tejto snemovni. Koncom roka 2022 sme si vypočuli správu úradu pre oznamovanie protispoločenskej činnosti, ktorú predniesla pani predsedníčka Zuzana Dlugošová, ktorá nás oboznámila s činnosťou úradu a vyzvala nás na spoluprácu. Verím, že tento návrh zákona, ktorý podporia všetci do druhého čítania, je tiež prejavom spolupráce s týmto úradom a povzbudí mnohých k občianskej statočnosti a rozšíri okruh osôb, ktoré môžu byť potencionálnymi oznamovateľmi korupcie. Rovnako ako kolega Mičovský, tiež by som sa chcela poďakovať všetkým, ktorí našli občiansku statočnosť a pomáhajú vykoreniť korupciu ako neblahý jav v našej spoločnosti.
Kozelová, Monika, poslankyňa NR SR (2020-05-15):
Pani poslankyňa, ja tiež strašne pekne ďakujem za ten tvoj príspevok, rovnako ako ďakujem pani Stavrovskej. Bol absolútne obsažný. Ja pani Stavrovskú poznám z terénu, nie z lavice, a riešili sme spolu veľa vecí, kedy nám pomohla v situácii, v ktorej nám nepomohla práve pani Tomanová. To znamená, že ja jej chcem za toto poďakovať. Pevne verím, že sa veci, ktoré stále nie sú riešené a nevyriešené, dostanú do vášho výboru a že s tým pohnete a pohnete konečne svetom, aby tí ľudia, ktorí to potrebujú, aby skutočne žili dôstojne tak, ako potrebujú. Ďakujem ešte raz obom.
Danko, Andrej, podpredseda NR SR (2023-11-21):
Pán poslanec Šipoš.
Zajačik, Vladimír, poslanec NR SR (2020-07-23):
Ďakujem pekne. (Potlesk.)
Novotný, Viliam, poslanec NR SR (2015-10-30):
Ja tomu rozumiem, že poslancom za SMER sa nepáčila reforma zdravotníctva, ktorá prebehla v rokoch 2004 – 2005 na Slovensku, a rozumiem aj to, že sa to stalo súčasťou politickej mantry strany SMER, teda reforma bola zlá a všetko zlé v zdravotníctve spôsobila reforma. No len ak by sme dnes písali rok 2007, 2008, aj by som tomu možno bol náchylný veriť. Ale dnes sme na konci roku 2015. Za týchto desať rokov osem rokov vládol SMER. Pán poslanec Muňko, už dávno ste mali všetkých šesť Zajacových zákonov zrušiť a nahradiť ich úplne inými zákonmi, fungujúcimi hoci aj vo Veľkej Británii, v západnej Európe alebo, ja neviem, v Kazachstane, proste, čo sa vám páči, ktorý model sa vám páči, a mohli ste to už dávno urobiť. Mali ste na to dve kompletné vlády. V jednej ste mali koaličných partnerov pokémonov z HZDS a SNS, teraz dokonca vládnete sami. Mohli ste to úplne kľudne urobiť. Vy ste neurobili nič za tých osem rokov. Malé kozmetické úpravy väčšinou k horšiemu. Zavádzali ste prvky prežitého systému spred roku 2005, ktoré v kombinácii s nastavenou reformou zjavne nefungovali. A opravujete ich ešte horšími opatreniami. A to, čo sa vám podarilo v tomto funkčnom období, je, že ste vytvorili jeden prepracovaný mechanizmus organizovaného rozkrádania zdravotníctva. To po vás ostane po týchto štyroch rokoch, nič iné.
Bugár, Béla, podpredseda NR SR (2011-05-20):
Ďakujem aj pánovi guvernérovi, aj pánovi spravodajcovi. Prerušujem rokovanie o tomto bode programu. Pristúpime teraz k druhému čítaniu o návrhu na vyslovenie súhlasu Národnej rady Slovenskej republiky s Opčným protokolom k Medzinárodnému paktu o hospodárskych, sociálnych a kultúrnych právach . Návrh vlády máte v parlamentnej tlači 321. Návrh vlády odôvodní minister zahraničných vecí pán Mikuláš Dzurinda. Pán minister, nech sa páči, mikrofón máte k dispozícii.
Sulík, Richard, predseda NR SR (2010-12-01):
Poprosím, hlasujte teraz o bodoch zo spoločnej správy. (Hlasovanie.) Zo 148 prítomných poslancov hlasovalo 142 za, nikto nebol proti, 6 sa zdržali. Tento návrh je schválený.
P. Hrušovský, predseda NR SR: (2004-02-03):
Nech sa páči, pán poslanec Burian.
Osuský, Peter, poslanec NR SR (2020-05-19):
Ďakujem všetkým kolegom za ich príspevky. Pán poslanec Kuffa, ste tu už nejaký rok a pani poslankyňa Cigániková je tu s vami tiež nejaký rok. Tak ako ja vám nehovorím, že ste Kefa, keď ste Kuffa, tak ona nie je Cigánková, ona je Cigániková. Nie je zas tak za hranicou ľudskej vnímavosti (reakcie z pléna, zaznievanie gongu) zapamätať si meno kolegu poslanca, ktorého beriem nadarmo do úst. Tak toľkoto k jazykovej poznámke. (Potlesk.) A k tomu ďalšiemu. Úplne na úvod ste z backhandu zopakovali lož o žraní sena. Ja som sa ju tu prácne snažil vysvetliť, ale je mi jasné, že je to nad hranicu vnímavosti niektorých jedincov. Teda opäť ste zopakovali tú lož, ktorú uviedol poslanec Pellegrini a na ktorú som reagoval. Chcem tým povedať, že vidieť, že tá lož je ako asfalt na košeli, ťažko sa odlučuje, hlavne ak sa tisíckrát zopakuje, ale nič to nemení na tom, že to, čo žiadate, jednoducho nespravíme. Nespravíme to preto, lebo trváme na tom, že poslanec Blaha svojím vkladom do obrazu krajiny, ako je reprezentant v zahraničných štruktúrach, nie je tým, čo si myslíme, že by malo byť v záujme Slovenska, aby tam bolo. Je v prudkom kontraste k poslancovi Kmecovi, ktorý, samozrejme, v tej delegácii bude a ja mu to zo srdca žičím, lebo je kvalifikovaný, presne ako bolo povedané, ale neznamená, že ak nie si vedúci delegácie, že nie si. Samozrejme, životný príbeh... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-09-12):
Pán poslanec Jasaň.
Pčolinský, Peter, doterajší podpredseda NR SR (2023-10-25):
Pani poslankyňa Denisa Saková.
M. Vášáryová, poslankyňa: (2007-09-13):
Ja nehovorím o tom, že osvetové centrá, ktorých základy sú v roku 1952 a to je tak, to je fakt. Mne ide o to, že riešenie, ktoré ste na vyriešenie problému, ktorý vznikol v Prešove, pripravili, je zlé, pretože centralizuje. Ministerstvo financií napísalo o tom veľmi presne. Upozorňujú vás, že prekračujete kompetencie. To je úplne jasné. A ministerstvo kultúry je obsadené vaším nominantom, nehnevajte sa. My rozprávame tu o riešení, ktoré ste zvolili, a toto riešenie sa nám zdá všetkým, ktorí sme tu vystupovali, nenáležité, pretože centralizuje, pretože zastavuje dialóg o veciach, a preto, že je to proste recidivistické riešenie. Recidíva sa tu objavuje. To znamená, že po decentralizácii ide zase späť k centralizácii.
P. Paška, predseda NR SR: (2007-09-19):
Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov . Je to tlač 310, spoločná správa výborov je tlač 310a. Pán minister hospodárstva Ľubomír Jahnátek odôvodní zákon.
Laššáková, Jana, podpredsedníčka NR SR (2012-05-16):
Teraz dávam slovo písomne prihlásenému do rozpravy pánovi poslancovi Kolesíkovi. Nech sa páči.
P. Hrušovský, predseda NR SR: (2005-05-13):
Ľ. Navrátilová, poslankyňa: Ďakujem za slovo. Diskutujeme tuná na veľmi zaujímavú tému. A k tej téme, či je spravodlivé, aby sa tí, ktorí neštudujú, skladali na štúdium tým, ktorí študujú. A je to naozaj zaujímavá téma, lebo naozaj vzdelanie je statok aj verejný, aj súkromný, s tým absolútne súhlasím. Rada by som upriamila pozornosť na jeden iný fakt. Ak hovoríme o našich vysokoškolákoch, tak je o tom verejná diskusia. Ale o tom, že vláda kľudne vyčlenila 724 mil. na vzdelávanie pracovníkov automobilky Peugeot, sa vôbec nediskutuje. To sú takisto ľudia, ktorí sú občanmi Slovenskej republiky, sú to ľudia, ktorým sa zlepšuje postavenie na trhu práce, a pritom je to na úkor vzdelávania napr. aj našich vysokoškolákov. Pán minister, myslím si, že by ste sa v tomto smere mali viacej angažovať, aby neprichádzalo k takýmto excesom, keď jedna skupina obyvateľov dostáva exkluzívne postavenie na trhu práce prostredníctvom ministerstva práce, sociálnych vecí a rodiny. A je to naozaj téma, ktorá by mala byť prediskutovaná v tomto parlamente. A mám jednu otázku, pán minister: Po zavedení tejto reformy budú platiť menej ostatní na vzdelávanie vysokoškolákov? Nebudú. Ďakujem.
Bugár, Béla, podpredseda NR SR (2017-03-22):
Nech sa páči, prezentujme sa a hlasujeme. (Hlasovanie.) Prítomných 142, za 48, proti 12, zdržalo sa 82 poslancov. Návrh nebol schválený. Zároveň vás musím upozorniť, že sme nehlasovali o skrátení lehôt. Tieto návrhy boli dnes podané, takže chcem sa opýtať, či toto hlasovanie môžme brať ako platné alebo ešte raz. (Reakcie z pléna.) Takže ešte máme hlasovanie, takže nech sa páči, najprv budeme hlasovať o skrátení lehoty. Nech sa páči, prezentujme sa a hlasujme. (Hlasovanie.) Prítomných 142, za 100, proti 27, zdržalo sa 14, 1 nehlasoval. Konštatujem, že môžeme pristúpiť k ďalšiemu hlasovaniu. Nech sa páči.
Vášáryová, Magdaléna, poslankyňa NR SR (2013-12-12):
Ďakujem veľmi pekne. Nie je to prvý raz, čo svojím spôsobom sa snažíme vyvolať diskusiu o daňovej suverenite tu v parlamente, o veľmi dôležitej téme, časti európskej politiky. A preto je mi ľúto, že vlastne nepoznáme názor poslancov, 83 poslancov na druhej strane, ako sedíme tu, v pléne, pretože by sme to potrebovali vedieť, ale zrejme ešte nedostali inštrukcie, ako budú hlasovať. A je mi to aj ľúto preto, lebo sme o tomto mohli debatovať dnes ráno o deviatej, keď sme mali debatovať o našej zahraničnej a európskej politike na rok 2014. Určite by bolo dobré za tejto situácie otvoriť túto tému, ale, bohužiaľ, sme sa k tomu nedostali. Vraj sa k tomu dostaneme až v januári. Je to škoda, lebo sme mohli hovoriť aj o situácii v Ukrajine, pretože naša vláda mlčí, nevieme, aké má stanovisko, ako sa pozerá na situáciu na Ukrajine, pretože ak zostane slovenská pozícia len v tom, že ako povedal náš pán premiér, že, citujem: „Treba sa pozrieť na to, kto dal akú ponuku.“, tak to predsa nemôžeme takýmto spôsobom zostať s naším komentárom o situácii v našej susednej krajine.
Mazurek, Milan, poslanec NR SR (2023-01-24):
Pani poslankyňa Kolíková, vy máte z ľudí obrovský strach. A ja sa vám ani nedivím. Ľudia vami pohŕdajú. Pohŕdajú každým jedným z vás, ako ste sedeli v tejto odpornej protislovenskej vláde. Teraz ste im vaším pozmeňujúcim návrhom povedali, ste pre nás obyčajný odpad, všetci Slováci. Tak ako ste nás zvolili, nesmiete mať právo nás odvolať. Vy nás zvolíte, nás veľkých pánov zo SaS-ky alebo ZA ĽUDÍ, alebo čo ste boli, a už nikdy viac počas celých štyroch rokoch nebudete môcť urobiť nič preto, aby sme sa z tohto parlamentu pakovali, pretože vy sa považujete za nadľudí, za akúsi zvláštnu formu aristokracie. Vy pohŕdate obyčajnými ľuďmi a tu je to dôkaz priamo na papieri. Čo by vám vadilo, keby mali občania Slovenskej republiky právnu možnosť vás rovnako ako vás zvolili, aj odvolať? Prečo sa ich neustále bojíte? Pretože vy dobre viete, že idete proti ich záujmom. Dobre viete, že výsledok vašej vlády je likvidácia Slovenska, a veľmi dobre viete, že dávate ľuďom dostatočné dôvody na to, aby vás nenávideli a chceli vás odvolať, preto ste prišli s pozmeňujúcim návrhom, aby len sama Národná rada, len 90 poslancov Národnej rady mohlo skrátiť volebné obdobie. Čo to je? Občan, zvoľ nás a potom štyri roky drž hubu a krok?! Štyri roky seď na zadku a nebudeš môcť urobiť nič preto, aby si sa zbavil deštruktívnej vlády, ktorá ti po všetkých stránkach ničí život?! To je postoj SaS?! Ľudí, ktorí hovoria, že sú liberáli?! Naozaj je všetkým demokraticky zmýšľajúcim ľuďom z takýchto návrhov len a len zle.
Šeliga, Juraj, poslanec NR SR (2022-10-21):
Ďakujem veľmi pekne. Budem stručný. Pán predseda, otvorili ste tu viaceré otázky, ktoré sú vážne, bez debaty. Myslím, že pán poslanec Krúpa zas sa snažil aj v rámci rámca odpovedať na niektoré veci, ale nie o tom chcem hovoriť. Ja vám aj takto verejne, lebo mňa tieto veci trápia, chcem povedať, že nájdeme spôsob, ako to prerokovať alebo to, aby ste dostali odpovede. Neviem vám úplne teraz dať, povedať, že presne ako to bude, lebo sa musím poradiť s kolegami a musím hovoriť o tom aj s ministrom obrany, aj on, aj s kolegami z koalície, ale sa mi smejú kolegovia, že som naivný, že vám pomáham robiť politiku, ale mne sa zdá toto dôležitá otázka. Nájdeme spôsob. To hovorím tu odtiaľto a potom a potom o tejto téme už v akomkoľvek formáte, režime a tak ďalej a tak ďalej budeme hovoriť, lebo sú to dôležité otázky. Myslím si, že v niektorých veciach ste asi boli trochu nepresní, ale tiež sa nebudem tváriť, že som silný úplne v kramflekoch, je treba, aby prišiel ten, ktorý o tom vie hovoriť podstatne viac a lepšie. Ďakujem pekne.
M. Číž, podpredseda NR SR: (2007-12-11):
(Hlasovanie.) Prítomných 139 poslancov, za 138 poslancov, nehlasoval 1 poslanec. Konštatujem, že Národná rada vyslovila súhlas s uvedenou medzinárodnou zmluvou. Vážené kolegyne, kolegovia, teraz budeme hlasovať v prvom čítaní o návrhu poslancov Národnej rady Slovenskej republiky Rafaela Rafaja, Jána Slotu a Jána Chrbeta na vydanie zákona, ktorým sa mení a dopĺňa zákon č. 507/2001 Z. z. o poštových službách v znení neskorších predpisov . Spravodajcom bude člen výboru pre hospodársku politiku pán poslanec Peter Pelegrini. Prosím, uvádzajte prvé hlasovanie.
Matovič, Igor, poslanec NR SR (2013-03-26):
Martin, prekvapil aj neprekvapil si ma. Prekvapil si ma s tým, že sa zastávaš alkoholikov, akože aj tými výrokmi typu, že vlastne bolo by práve nebezpečné, možno aj pre Národnú radu, ak by alkoholik nepil. Kde sme? Dva milióny dvestotisíc ľudí na Slovensku keď má 0,0, nič promile alkoholu v krvi, na druhý deň alebo v tej minúte stráca prácu. Poslanec, nie, podľa toho, čo ty si povedal, v pohode si môže dať pohárik vína, pivečko, keď je alkoholik, však mu doprajme, lebo by sa mu inak triasli ruky a nestlačil by správne tlačidlo. Kde sme? Som veľmi z tvojho vystúpenia sklamaný, že to bolo čisté obhajovanie alkoholikov v parlamente. Myslím si, že poznáš ho aj ty, poznám ho aj ja. A keď niekto hovorí, že ho nepozná, tak klame, všetci poznáme v tejto sále človeka, ktorý aj s tromi promile je schopný súkať paragrafy z rukáva. Ja sa ďalej nechcem pozerať na to, ako tento človek sa tu skrýva za nejaké kresťanstvo a názvy podobné.
Laurenčík, Milan, podpredseda NR SR (2022-02-22):
Pán podpredseda, prosím, nedávaj príklad moju chalupu. S tvojou nemá nič spoločné a... (Reakcia z pléna.) No ale neviem, čo mám s tým ja do činenia, že ty dávaš, ty dávaš príklad. (Ruch v sále.) V poriadku, v Terchovej býva, je tam 1 700 chalúp, takže môžeš si zobrať niekoho iného. (Prekrikovanie v sále.) Dobre, kľud, prosím kľud v sále. Ja som len pána podpredsedu chcel upozorniť, aby si nebral príklad z mojej chalupy, nech sa stará o svoju. Teraz bude v rozprave... prosím kľud v sále. Teraz bude v rozprave pokračovať pán poslanec Miroslav Žiak za poslanecký klub Sloboda a Solidarita a pripraví sa pán poslanec Peter Pčolinský, ktorý bude vystupovať za poslanecký klub SME RODINA. Nech sa páči, pán poslanec, máte slovo.
Kollár, Boris, predseda NR SR (2020-04-30):
Vážení poslanci, prosím, zaujmite svoje miesta. (Zaznievanie gongu.) Vážení poslanci, prosím, zaujmite svoje miesta, nenarušujte chod Národnej rady. Vážené pani poslankyne, vážení páni poslanci, pristúpime k hlasovaniu. Teraz pristúpime k hlasovaniu o druhom čítaní o vládnom návrhu zákona, ktorým sa mení a dopĺňa zákon č. 185/2002 Z. z. o Súdnej rade, ktorý prerokúvame v skrátenom legislatívnom konaní (tlač 76). Dávam slovo spravodajcovi z ústavnoprávneho výboru poslancovi Alojzovi Baránikovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov , tlač 76.)
Grendel, Gábor, podpredseda NR SR (2021-10-19):
V rozprave teraz vystúpi pán poslanec Eduard Kočiš.
Simon, Zsolt, poslanec NR SR (2014-09-12):
Páni kolegovia zo SMER-u, moja kritika nesmerovala k tomu, že riešite ťažbu zlata kyanidovou metódou, že chcete pomáhať občanom. Moja kritika a pripomienka smerovala jedine k tomu, že na začiatku tejto schôdze ste bezprecedentným spôsobom, prejavom arogancie ukázali opozičným poslancom a občanom tejto krajiny, ktorí svojím hlasom poslali do parlamentu aj iných poslancov ako SMER-u, že nemajú právo predkladať návrhy. Aj moji kolegovia, ktorým so solidárnosťou som stiahol aj ja moje návrhy z tejto schôdze, ktoré ste nevyradili, a avizovali dopredu, že predložia takýto návrh. Keby ste chceli byť konzistentní a mali by ste na mysli, že nechcete, aby sa pred komunálnymi voľbami riešili také veci, ktoré sa dotýkajú jednotlivých obcí, tak tento návrh by sme prerokovávali až na decembrovej schôdzi. A to ste mohli požiadať. A rovnako aj tie nasledujúce body od pána kolegu Chomu alebo od pána kolegu Rašiho, ktorí kandidujú za primátorov v daných mestách. Ich návrhy nie. To znamená, že ja som chcel len poukázať na to, aká je arogancia moci a opojenosť mocou zo strany SMER a samovlády, ktorú vykonávate tým, že porušujete ústavu a rokovací poriadok, keď ste vyradili niektoré návrhy mojich kolegov v rozpore so zákonom. Ďakujem.
Figeľ, Ján, podpredseda NR SR (2013-10-16):
S reakciou na faktické poznámky, nech sa páči, Pavol Zajac.
Laššáková, Jana, podpredsedníčka NR SR (2014-10-31):
Takže pozdravujeme vašu rodinku.
Zmajkovičová, Renáta, podpredsedníčka NR SR (2013-03-15):
Na vystúpenie pána poslanca nie sú žiadne faktické poznámky. Ďalší vystúpi v rozprave pán poslanec Matovič. Pripraví sa pán poslanec Hlina.
Šimečka, Michal, podpredseda NR SR (2024-02-06):
Ďakujem pekne. Pani poslankyňa Turčanová.
Krajčír, Ľuboš, poslanec NR SR (2021-12-07):
Pán kolega, veľmi dobre si povedal, naozaj, 500 euro motivácia, 100 euro každý jeden dôchodca ako príspevok na elektrickú energiu. Mňa veľmi mrzí, že táto pomoc aj pre gastro pol miliardy euro, ktoré malo byť vyplatené cez seniorov, žiaľ, nebude. Žiaľ, HLAS, SMER a mrzí ma, že aj náš koaličný partner SaS sa k nim pridali a ukázali, ako im záleží na gastre, kultúre a našich senioroch. Osobne som z toho veľmi sklamaný, ale verím, verím, že aspoň počas hlasovania za týchto 300 euro, ktoré dostanú dôchodcovia, za ktoré tak strašne bojovali, či to boli v televíznych reláciách, alebo na vystúpeniach aj tu v pléne v parlamente, že zahlasujú, nebudú okolo toho, z toho sa vykrúcať a aspoň budeme vedieť motivovať tých dôchodcov aspoň 300 eurami. Žiaľ, mohli mať 600 euro.
Dubovcová, Jana, poslankyňa NR SR (2010-09-07):
Dobre.
Paška, Pavol, predseda NR SR (2012-10-29):
Hlasujeme. (Hlasovanie.) 138 prítomných, všetci boli za. Schválili sme návrh novely zákona č. 51/1988 Zb. o banskej činnosti, výbušninách a štátnej banskej správe. Pán poslanec Susko bude uvádzať hlasovanie v druhom čítaní o návrhu poslancov Národnej rady Slovenskej republiky Jany Laššákovej, Renáty Zmajkovičovej a Róberta Madeja na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Je to tlač 185.
P. Paška, predseda NR SR: (2007-10-30):
Tento návrh sme neschválili. Ďalej pani spravodajkyňa. Poprosím vás, kolegyne, kolegovia, počúvajme sa.
Blaha, Ľuboš, podpredseda NR SR (2024-06-13):
Ďakujem pekne, pán podpredseda vlády. Pán poslanec Ondrej Prostredník bude mať doplňujúcu otázku, nech sa páči.